CELEX: 32020R0128
Language: bg
Date: 2019-11-25 00:00:00
Title: Делегиран регламент (ЕС) 2020/128 на Комисията от 25 ноември 2019 година за изменение на приложение II към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции

31.1.2020   
               
               
                  BG
               
               
                  Официален вестник на Европейския съюз
               
               
                  L 27/6
               
            
         ДЕЛЕГИРАН РЕГЛАМЕНТ (ЕС) 2020/128 НА КОМИСИЯТА
         от 25 ноември 2019 година
         за изменение на приложение II към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 5, параграф 3 от него,
         като има предвид, че:
         
                     (1)
                  
                  
                     В член 4 от Регламент (ЕС) № 978/2012 на Европейския парламент и на Съвета се установяват критериите за предоставяне на тарифни преференции в рамките на общия режим на Общата схема от преференции („ОСП“).
                  
               
                     (2)
                  
                  
                     В член 4, параграф 1, буква а) от Регламент (ЕС) № 978/2012 се предвижда, че държава, която е била класифицирана от Световната банка като държава с висок доход или държава със среден до висок доход през трите последователни години непосредствено преди актуализирането на списъка на държавите бенефициери, не може повече да се ползва от преференциите по ОСП.
                  
               
                     (3)
                  
                  
                     Списъкът на държавите — бенефициери в рамките на предвидения в член 1, параграф 2, буква а) от Регламент (ЕС) № 978/2012 общ режим на ОСП, се съдържа в приложение II към посочения регламент. Съгласно член 5, параграф 2 от Регламент (ЕС) № 978/2012 всяка година до 1 януари Комисията следва да прави преглед на приложение II с цел промяна на статута на включените в него държави в съответствие с критериите по член 4.
                  
               
                     (4)
                  
                  
                     Съгласно член 5, параграф 2, буква а) от Регламент (ЕС) № 978/2012 на конкретната държава — бенефициер по ОСП, и на икономическите оператори трябва да се даде достатъчно време за организирано приспособяване към променения статут на държавата по ОСП. Следователно режимът по ОСП следва да продължи да се прилага в продължение на една година след датата на влизане в сила на промяната в статута на държавата съгласно член 4, параграф 1, буква а) от Регламент (ЕС) № 978/2012.
                  
               
                     (5)
                  
                  
                     Науру, Самоа и Тонга бяха класифицирани от Световната банка като държави със среден до висок доход през 2017, 2018 и 2019 г. Съответно те вече не отговарят на условията за ползване със статут на бенефициер по ОСП съгласно член 4, параграф 1, буква а) и следва да бъдат заличени от приложение II към Регламент (ЕС) № 978/2012. Режимът по ОСП за тези държави следва да продължи да се прилага в продължение на една година след датата на влизане в сила на решението за заличаването им от приложение II към Регламент (ЕС) № 978/2012. Поради това, с цел опростяване на прилагането и в интерес на правната сигурност Науру, Самоа и Тонга следва да бъдат заличени от приложение II, считано от 1 януари 2021 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            От колони А и Б на приложение II към Регламент (ЕС) № 978/2012 се заличават съответно следните държави и съответстващите им азбучни кодове:
            
               
                           „NR
                        
                        
                           Науру
                        
                     
                           WS
                        
                        
                           Самоа
                        
                     
                           TO
                        
                        
                           Тонга“
                        
                     
         
         
            Член 2
            Настоящият регламент влиза в сила на 1 януари 2020 г.
            Член 1 се прилага от 1 януари 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 ноември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (ОВ L 303, 31.10.2012 г., стр. 1).